
STANISLAVSKI ŞI PROBLEMELE 
CREAȚIEI DRAMATICE 


Sintem în toiul unei rodnice promovări a dramaturgiei noastre realist-socialiste 
pe scenele teatrelor din întreaga țară. Fireşte, numărul autorilor care se citesc 
prima oară pe afiş şi sînt chemați la rampă, creşte cu fiecare stagiune. Publicul 
aplaudă, pentru că a recunoscut pe scenă oamenii, gîndurile și pasiunile zilelor 
noastre, faptele şi jertfele lor închinate viitorului socialist. Dar, această imagine 
teatrală a vieţii s-a îmfiripat după o trudă îndelungată, după căutări artistice care 
nu se pia şi nu se văd (nici nu trebuie să se vadă). La începutul oricăror căutări 
şi rezolvări scenice, într-o măsură esenţială, a fost dramaturgul. El mu va putea 
neglija niciodată scopul şi consecinţele creaţiei sale. Spectacolul va fi înțeles ca o 
modalitate care conferă creaţiei dramatice un caracter mai popular şi mai eficient. 
Dramaturgul, dornic să cunoască posibilitățile teatrale ale scrisului său, modul cum 
pot renaşte din cuvinte fiinţe cu carne şi singe, se alătură celor care lucrează direct 
la spectacol. Învăţînd din analiza specifică făcută textului dramatic de către regi- 
zori, interpreţi şi scenografi, scriitorul adună propriile sale concluzii. Și, inevi- 
tabil, pe o treaptă superioară de înţelegere, va ajunge la Stanislavski și la siste- 
mul său. Pe orice cale ar porni — în preferința sa pentru un gen dramatic ori 
altul — acest dramaturg va ajunge la Stanislavski. Întâlnirea lor este inevitabilă. 

Toate realizările lui Stanislavski vorbesc despre locul principal pe care îl 
acorda piesei, în făurirea unui spectacol, prsna: pe aue. £o aro 
textul dramatic, sămânța şi temelia spectacolului. Unde va găsi scriitorul de teatru 
soluția problemelor care-l frământă ? Cu siguranță, nu în teoriile unilaterale, dis- 
prețuind textul, ale unui „original“ regizor despot, care se pretinde atotoreabor în 
teatru : dar nici prin desconsiderarea muncii de făurire a spectacolului. 

În lumea teatrului nostru circulă ades formula : textul poate fi valorificat 
în spectacol. Dar, dacă aceasta nu înseamnă „primatul textului“ — într-o accepție 
superioară și cuprinzătoare: Stanislavski — ea devine încă o ipostază a despo- 
tismului regizoral. Stagiunea trecută, cu montarea unor piese greşite ideologic sau 
nerealizate artistic, ne îngăduie această părere. Dramaturgul realist-socialist are 
înaintea sa două datorii simultane care, la focul creației, se contopesc. În primul 
rînd, are datoria să ia o atitudine hotărită, fără echivoc, militantă faţă de eveni- 
mentele sociale care-l înconjoară (pe uriaşul Maiakovski îl înconjura viaţa patetică 
a întregii omeniri..) ; de a le înțelege în lumina filozofiei marxist-leniniste, din 
unghiul actualităţii noastre eroice. Totodată, el are datoria de a se strădui să 
exprime ceea ce vede, ce simte, ce gîndeşte, într-o imagine dramatică sugestivă, 
fără precedent. Personaje dramatice, conflict, acţiune sint derivate ale realităţii 
sociale şi ale gindirii creatoare, nu ficțiuni construite la voia întîmplării. De aceea, 
deficiențele construcţiei dramatice  (schematismul personajelor, acţiuni leşinate, 
perspective idilice) nu pot fi recuperate în spectacol. În numele unei îndoielnice 
valorificări, mai sînt totuşi colective teatrale care uită sfatul lui Stamislavski: 
„cît nu eşti sigur că ideea piesei a fost tratată cum se cuvine de autor, să nu 
începi niciodată lucrarea spectacolului“. Realismul scenic, urmărit prin sistem, 
se realizează într-o imagine teatrală de totală desăvirşire artistică, în care per- 
fecţiunea mijloacelor de expresie scenică nu poate fi suficientă şi nu poate com- 
pensa absenţa expresivităţii textului. Spectacolul pretinde închegarea tuturor păr- 
ților componente, într-o unitate organică, vibrantă, ca un organism viu, la care 
lipsa mîinilor nu poate fi compensată de frumuseţea ochilor. Îmbunătăţirea piesei 
prin spectacol nu se întîmplă, aşadar, decît în aparenţă şi, după cit se vede, doar 
teoretic. În schimb, întîlnim deseori exemplul opus al unor texte dramatice care, 
deşi just orientate ideologie, și-au văzut în spectacol lipsurile artistice, amănunțite 

şi mărite, ca de o lupă. Să ne gîndim, bunăoară, la Casa liniştită de la Teatrul 
Armatei ori la Conștiința furată de la Teatrul Naţional din Cluj. 

Teatrul poate şi trebuie să ajute pe dramaturg. Din cuvintele lui Stanislavski 
reiese că un text poate fi valorificat înainte de spectacol. Contribuțiile interpre- 
ților aduc doar sublinieri, pregnanţă, subtilitate. Așa a muncit Stanislavski cu 
dramaturgii sovietici Afinoghenov, Ivanov, Leonov. Măiestria dramaturgului ca- 
pătă amploare, se simte efectivă în elaborarea spectacolului. Autorul nu mai asistă 
la premieră ca un spectator de onoare, fără să-şi priceapă mulţumirea sau nemul- 
jumirea. Mulţi dramaturgi sovietici recunosc în Stanislavski pe acel care impli- 
cîndu-i în desăviîrşirea spectacolului, alături de regizor şi actori, le-a condus primii 
paşi în teatru. 

Cînd un poet debutant „promite“, critica îl sfătuieşte să mai citească poezie 
clasică şi contemporană. Unui’ scriitor de teatru nu i-ar fi suficientă lectura. Arta 
sa nu este de sine stătătoare; imaginea dramatică trebuie să conţină posibilitatea 
vieţii scenice. Dacă am cita pe clasicii dramaturgiei universale, cei sensibili la 
cuvintele înțelepte s-ar convinge uşor. Am pomeni viaţa lor petrecută între masa 
de scris şi scenă, l-am pomeni pe Molière care spunea: „piesele nu trebuie citite 
decit celor capabili să descopere în ele interpretarea teatrală“. Textul este re- 
dactat, avînd viziunea deplină a spectacolului, unde adevărul personajelor, vitali- 
tatea și interesul acţiunii dramatice se dovedesc reale sau o părere. „Shakespeari- 
zare“ sau „schillerizare“ nu definesc doar două stiluri dramatice, dar şi două moda- 
lităţi scenice de deosebită vigoare, la vremea lor. Gândul dramaturgului caută mereu 
această vigoare, această capacitate de confruntare cu publicul. Atunci cînd îşi pune 
creaţia la temelia spectacolului, a rezolvat în bună măsură problema. Actele văzute 
sînt de obicei mai convingătoare, decît cele citite. Dramaturgul trebuie să dea prilejul 
acestei confruntări scenice, sensibile, şi cu semnificaţii precise pentru întreaga mul- 
time de spectatori, 

După Gorki, piesa este „forma literară cea mai dificilă“ prin independenţa 
aparentă a autorului faţă de eroii săi. Dificultatea provine din această aparență 
care trebuie păstrată. În realitate, dramaturgului i se cere o atenţie sporită pentru 
viaţa interioară şi manifestările eroilor săi. o gîndire mereu trează. Dacă acest 
proces este intim fiecărui dramaturg, rezultatul lui, textul, trebuie să ofere acto- 
rului o serie de puncte de sprijin fără de care apariţia sa pe scenă rămîne seacă, 
superficială. 

Învăţind pe actor cum să analizeze, cum să aprofundeze şi să aprecieze rolul 
său, sistemul lui Stanislvaski determină foarte explicit concluziile scriitorului. Cu- 
noaşterea sistemului de toţi cei care făuresc spectacolul se arată o necesitate per- 
manentă în teatrul nostru realist-socialist. Stanislavski însuşi, plecînd de la ade- 
vărul vieţii în analiza regizorală a piesei. vine în întimpinarea dramaturgului care, 
în felul său. pe raza sa de recepţie, caută expresia aceluiaşi adevăr. Cînd lucra 
cu interpreţii, repetițiile sale erau, pentru autori, un adevărat curs de teoria dra- 
mei, pe capitole: exigența pentru tematică şi ideea- principală, realismul subiec- 
tului, justificarea psihologică şi dramatică a replicii... 

Se monta Untilovsk de Autorul este chemat la repetiție și pus 
să citească replicile ca un actor. În cuvinte era ceva fals, nepotrivit, ceva care 
împiedica pe interpret. Dramaturgul îmbunătățea textul, în preajma personajelor 
sale; acestea, la rîndul lor, căpătau viață sub ochii săi. 


Primatul textului înseamnă exprimarea lui în spectacol, cu toate datele esen- 
țiale, caracteristice, dar, implicit, înseamnă judecarea lui. Servirea textului se face 
cu luciditate, după o analiză multilaterală a valorilor sale, Cei care au uitat, pentru 
o vreme, menirea socială a teatrului. forța lui educativă şi ideologică. au uitat de 
multe, l-au uitat şi pe Stanislavski. Cînd alegea repertoriul M.H.A.T.-ului, regizorul 
lua seamă îndeosebi la „supratema“ pieselor. Aceasta era tendinţa, era „scopul 
principal pentru care poetul și-a creat opera. iar actorul unul din rolurile ei“. 
Supratema nu poate fi oarecare şi Stanislavski o aprecia după calitatea ei. Mai 
ales cînd teatrul „trăieşte din ideile dramaturgului“, nu din artificii formale. 
Integrat prezentului şi problemelor lui majore, el caută totdeauna să descopere 
piese care afirmă „o idee necesară în zilele noastre“. Dar, ideile autorului trebuie 
exprimate organic. dezvăluite în acțiune; ele nu pot fi niște bune intenţii fără 
evidenţă, nu pot fi expediate în monolozul vreunui raisonneur. Supratema trebuie 
să parcurgă continuu toate situaţiile dramatice, să le unească şi să se limpezească 

prin ele cu un potenţial mereu sporit. Contrastul dintre intenţiile scriitorului Bul- 
gakov şi situaţiile concrete ale piesei sale Molière a nemulţumit pe Stanislavski. 
Deşi autorul dorise să-l prezinte pe Moliere drept un exponent înaintat al epocii 
sale, Stanislavski demonstrează pe text, cum caracterul lui Molière — răzvrătit, 
enial — nu este cuprins în nici o situaţie. Toată drama insista pe necazurile sale 
amiliale, intime. Dar, cînd a citit nuvela lui Ivanov „Trenul blindat“, Stanislavski 
a reţinut importanţa ei scenică, pornind de la conţinutul ideologic, de la veridi- 
icitatea caracterelor. Ulterior, spectacolul Trenul blindat a devenit o dată însemnată 
în istoria teatrului sovietic. Regizorul ajutase pe scriitor la dramatizarea nuvelei. 

Dramaturgul realist-socialist nu poate neglija supratema piesei sale, ea fiind 
urmărită de regizor în succesiunea situaţiilor scenice şi exprimată cu toate mij- 
loacele spectacolului. Cunoscînd noţiunile sistemului (acţiune călăuzitoare, pers- 
pectiva rolului etc.), scriitorul va cunoaşte acele puncte de sprijin necesare inter- 
pretării eroilor săi. Toate aceste noţiuni ar deveni statice, simple norme de tehnică 
teatrală, dacă legătura cu adevărul vieții, cu dezvoltarea societăţii, nu le-ar îm- 
bogăţi mereu în conţinut şi în formele specifice de aplicare. Semnificaţia mereu 
vie a acestor noţiuni o dă semnificaţia vie şi actuală a fiecărui nou spectacol. 

Stanislavski aduce scriitorului o înţelegere dialectică şi totdeauna actuală 
a omului, angrenată în complexul social, o viziune a omului ca rezultat, dar şi 
ca făuritor de alte relaţii sociale. Stanislavski prezintă viaţa ca un continuu proces 
dramatic, în miezul căruia omul îşi hotărăște poziţia şi-şi comunică gindurile. Pro- 
blema caracterului va fi în centrul creației dramatice. 

Marile opere dramatice de incontestabilă eficiență etică şi filozofică oferă, 
direct sau indirect, o frescă a epocii. în care au apărut, mentalități şi poziţii ca- 
racteristice acelei epoci. Înţelesul actual al unei piese nu poate fi despărţit ar- 
bitrar de lumea eroilor, prin care se afirmă. Unii vor să-l introducă din afară; 
dar dacă nu este găsit cu discernământ critic în esența dramei, autenticitatea carac- 
terelor şi coeziunea situaţiilor se spulberă. Lipsa de autenticitate şi de coeziune 
dramatică a unui text dezorientează pe actori, naşte spectacole echivoce. 

Sistemul îndrumă pe intenpreți (dar şi pe autor) să recunoască orice procedeu 
artificial care decolorează sau măsluieşte viaja, Liberindu-se de dogmele teatrului 
clasic, cît şi de cele ale teatrului romaniic, realismul sistemului îşi deschide drum 
spre viitor. ` 

Cind un dramaturg abordează problemele creaţiei sale, arătind sarcina sa 
ideologică, inevitabil se va referi la personajele care o poartă. Discutind necesitatea 
unei situații dramatice, o va privi ca necesară sau nu, compatibilă ori nu cu per- 
sonajele sale. Din jurnalul lui Mihail Sebastian, de exemplu, se vădeşte grija scriito- 
rului de teatru pentru posibilitățile de viaţă şi de afirmare ale eroilor săi. Scriitorul 
pomeneşte des de independenţa şi maleabilitatea ce o dobindesc personajele o dată 
conturate, care-i cer o concentrare istovitoare. Şi in această privință, modul cum 
lucra Stanislavski asupra rolului poate ajuta pe scriitor. Înainte de a-și exprima 
un sentiment sau o părere, înainte de a se angaja într-un anumit fel, caracterul 
dramatic trebuie să fie capabil s-o facă. Capabil, adică explicat la trecut şi viitor. 
Înterpreiul trebuie să ştie (dar şi autorul trebuie să aibă aceeaşi grijă) cine este 
personajul pe care-l interpretează şi ce-l determină să reacționeze esa şi nu altfel. 
Scriitorul sovietic Alexei Tolstoi, care a scris piese montate la M.H.A.T.. nota re- 
plica abia după aprofundarea de fiecare clipă a personajului, urmărind reacţia lui 
interioară şi răsfringerea ei în mimică şi gest. Cuvintul întregea chipul dialectic 
al caracterului. Orice inconsecvență în această înţelegere va fi o inconsecvență a 
dramaturgului faţă de lumea eroilor săi. Conţinutul replicilor ajunge şubred şi 
fals, oricît de moral şi adînc ar fi ca maximă, dacă nu este izvonit din viaţa 
intimă a personajelor. Semnificaţia se desprinde din dramă, nu din replici izolate. 

Dramaturgia noastră cunoaşte pilde strălucite în piesele lui Caragiale şi Camil 
Petrescu. Partitura replicilor în teatrul caragialesc este indestructibil compusă, cu 
o uimitoare economie şi expresivitate, multe din replici răsunînd şi astăzi ca mu- 
zica proprie unui anumit mod de viață. Stimulind viața scenei. Camil Petrescu 
alătură replicii indicaţii rafinate, metaforice, dorind parcă să mişte mai mult decit 
imaginaţia actorului. 

Astăzi, conştiinţa contemporană a dramaturgului şi actul său de cetăţenie 
sînt dovedite prin lumea care învie pe scenă, din scrisul său. O confruntăm cu cea 
de lingă noi. Sub ochii noştri. omul capătă altă demnitate, mentalități de mult 
compromise se năruiesc. În această epocă, asistăm la evenimente incomparabile 

ca semnificaţie şi potenţial dramatic. Încă o dată se cer avute în seamă cuvintele 
lui Stanislavski: „În primul rînd, trebuie arătat ce a făcut revoluţia în om. Să 
arăţi pe scenă revoluția cu ajutorul unor mulțimi de drapele, este prea puţin. 
Trebuie să arăţi revoluţia prin sufletul omului“. Ceea ce sporește, poate, dificulta- 
tea elaborării unei opere valoroase. Noul din viața oamenilor cere însă o expresie 
dramatică proaspătă, corespunzătoare. Se simte de altfel în acest sens, dorința 
puternică, febrilă, a scriitorilor, efortul lor de a lămuri înțelesurile, esența perso- 
najelor, cauzele conflictelor. Dar, cînd dorința lor este prea grăbită, apare sche- 
matismul în creaţie. Deznodămintul este bruscat, personajele sint absolute: ori 
foarte pozitive, ori foarte negative, fără nuanţe. Stanislavski s-a opus dramatur- 
gilor care simplificau viaţa, dăunînd astfel jocului scenic, răpindu-i forța de con- 
vingere. Justeţea acestei atitudini se confirmă pînă în zilele noastre. 

În teatru, mai concret şi mai evident ca oriunde, omul apare ca măsura tu- 
turor. Indiferent de datele compoziționale ale piesei, sistemul pune în deplina atenţie 
a autorului problema caracterului dramatic. Caracterele dramatice aduc întru- 
chiparea tipică, expresivă, a adevărului vieţii pe scenă. Dezvoltindu-se în acțiune, 
caracterele se înfruntă şi se apără, luminînd emoţionant conţinutul ideologic. Toate 
trăsăturile spectacolului se desprind din atributele esenţiale ale eroului. Atmosfera 
teatrului cehovian începe de la personaje, de la profilul şi mentalitatea lor, şi se 
face simțită puternic, înţelegînd relaţiile dintre ele. Însuşi sistemul vorbeşte, în 
principal, de interpretarea scenică a rolului. Unele laturi ale problemei caracte- 
rului dramatic (ca ritmul interior, subtextul replicii) obţin o accentuată impor- 
tanță în vederea vieţii lui scenice. Dacă la lectură existau latent, fără să se anunte 
precis, spectacolul nu le poate lăsa acoperite pînă la deznodămiint. 


... 


În folosul celor spuse pînă aici, lectura unor noi piese originale, reprezentate 
în această stagiune, lămureşte o dată mai mult valoarea ideilor lui Stanislavski, 
pentru dramaturgi, ca şi pentru cei implicaţi “n realizarea spectacolului. Lectura 
acestor noi piese, care înseamnă noi nume de autori, a impus o seamă de calităţi 
scenice, pe care critica le-a analizat cu destulă sirguință. Au fost amintite şi lip- 
surile inerente debutului. Însă, cînd mulţi dintre dramaturgii noştri cu stagiu, 
după proba spectacolului, îşi refac piesele lor (Nemaipomenita furtună, Anii negri, 
Ultimul mesaj), acele lipsuri nu pot fi pomenite superficial. 

Desigur, piesa lui V. Birlădeanu Dansatoarea, gangsterul şi necunoscutul este 
o piesă agitatorică, în care personajele sînt simbolice. Nimeni nu poate avea argu- 
mente contra folosirii simbolului în drama de idei. Numai că, de astă dată, în text se 
remarcă inconsecvenţă în caracterul dramei şi un schematism nedorit în caracte- 
rizarea personajelor. În succesiunea replicilor sînt atacate aspecte importante ale 
societății capitaliste ; întreaga piesă adresează publicului un fierbinte mesaj etic 
și politic. Totuşi, autorul uită unele condiţii, necesare scrisului dramatic, fără de 
care intenţiile sale rămîn doar intenţii. Lipsurile dramaturgiei limitează posibili- 
tățile imterpreţilor, iar spectatorii mu le evită decît printr-un efort care dizolvă 
atenţia. Lucrul e păgubitor, chiar nefast, ân teatrul de idei. Motivarea psihologică 
a replicii, relaţia dintre replică şi situaţia în care s-a rostit — se pretind oricărei 
acțiuni dramatice. Cauzalitatea dialectică şi explicarea interioară consolidează lupia 
ideologică. Stamslavski le cerea în toate genurile de teatru, în toate speciile 
dramatice. 

Faţă în faţă, gangsterul şi proletarul, ca exponenţi a două clase sociale opuse, 
provoacă o dispută dramatică interesantă doar în anumite condiţii. De aceea, ne 
întrebăm dacă opoziția gangsterului Nell nu este prea îndelung răbdătoare, 
mărginită la împotriviri verbale. Acestui tip social nu-i stă în caracter vorba lungă, 
iar în împrejurările din piesă este mai grăbit ca oricind. ExpediinduAl pe Luc, 
în stradă sau în moarte (ca să fim în stilul piesei!), Nell n-are de ce să se 
teamă. Dimpotrivă, rămîne singur cu Rimma, cum doreşte. În piesă, Rimma este 
motivul concrei al disputei. Dar Nell nu luptă cu procedeele sale fireşti ; de aceea 

pierde într-un fel impropriu. S-ar spune că prețuim prea mult detaliile de viaţă ; 
dar textul însuşi ne obligă s-o facem prin amestecul său de simbolic și foarte real. 
Autorul vrea să îmbine accidentalul şi cotidianul cu simbolul, ca să sublinieze 
simbolul, care, depăşind relaţiile ocazionale, exprimă mișcările inevitabile ale isto- 
riei. Această intenţie se poate rezolva artistic prin compoziția dramatică, dar nu 
trebuie să afecteze claritatea personajelor-simbol şi premisa acţiunii. Subiectele 
convenționale, a arătat Stanislavski, se elaborează greu, pentru că în dezvoltarea 
lor trebuie să cuprindă coerență şi motivare intimă, 

În această piesă, față de țesătura coincidențelor şi surprizelor, deznodămîntul 
apare ilustrativ şi prea mult adus de autor. Interpreţii care vin pe scenă cu expe- 
riența vieţii şi a altor roluri sînt stingheriţi ; neîncrederea lor în cele ce fac se 
resimte. 

Întilnirea eroilor dramatici se aşează şi ea, sub semnul întrebării. Nu pentru 
că refuzăm excepţionalul situaţiilor, dar pentru că nu-i vedem rostul, valoarea 
simbolică a dramei putînd fi lămurită altfel. mai convingător. Vizuina gang- 
sterilor şi a şefului lor — care aveau duşmani destui — este la discreţia oricărui 
nepoftit, fără nici o pază. Întrebările de detaliu nu ni le punem noi de la început: 
însuşi autorul ni le impune treptat. 

Două dintre scenele retrospective — care dinamizează acţiunea — sînt tratate 
cu două înțelegeri dramatice distincte. Ne referim la scena care aminteşie dragostea 
de altă dată dintre Nell şi Rimma, apoi, la prezentarea lui Luc muncind ca docher. 
în port, Dacă prima se întîmplă ca atunci, aevea, cu trăirea necesară, a doua re- 
trospectivă foloseşte un fel de efect de distanțare. Suprimiînd trăirea organică a mo- 
mentului, interpretul lui Luc spune, aproape fără să respire, un lung monolog demas- 
cator, deși urcă o scară, cu un sac greu în spate. Același text cere două modalităţi 
scenice deosebite. Spectacolul va fi nevoit să amestece stilurile, iar actorul va fi de- 
zorientat, jocul său devenind, uneori, o ilustrare mecanică impusă ca atare, de text. 

Ar fi o greşeală să (nvinuim „teatrul de idei“, ori factura specială a perso- 
najelor. Elementul simbolic se îmbină cu determinarea psihologică, chiar cu reacția 
fiziologică, la Cehov, Gorki, Leonov. lar personajele-simbol aduc totuşi o imagine 
veridică a vieţii în piesele lui Vişnevski, Brecht, Priestley. 

Ţesătura de coincidențe şi detalii de viață — dificil de apreciat la modul 
oral, expozitiv, al replicii — influențează pe Rimma, Nell, Luc. Interpretul trebuie 
să se descurce în meandrele lor, uneori în contradicţiile lor. Lanţul manifestărilor 
concrete, sensibile, nu dă mereu actorului o perspectivă precisă. Simbioza dintre 
simbolic și cotidian, tratarea laolaltă a problemei primordiale cu altele secundare. 
— frîng linia rolului. Numai că actorul trebuie să-şi facă o imagine (nu doar o 
idee) despre rolul său. 

Dramaturgul cunoaşte, prin sistemul lui Stanislavski, necesităţile spectacolului 
realist. Pornind de la studiul specific al capodoperelor dramatice, de la Shakespeare 
pînă la realiştii socialişti, de la modul cum actorul înțelege textul şi-i dă viaţă 
scenică, sistemul rămîne actual şi util fiecărui om de teatru. Din sistem, drama- 
turgul află coordonatele maximei expresivităţi teatrale. Sprijinul primat nu este 
numai teoretic, dar şi practic, luînd seamă la psihologia interpreţilor şi a publi- 
cului, la imaginea teatrală, ca rezultat final. Orice deviere sau dezechilibru în 
creaţia dramatică se resimte în această imagine. 

Cu piesa Răzeşii lui Bogdan, debutul lui E. Maftei poate fi consemnat cu 
satisfacţie. Tema colectivizării agriculturii, de arzătoare actualitate, a surprins sem- 
nificaţia istorică a faptelor dramatice în împrejurări pitoreşti. În mare parte, ca- 
racterele dramatice sînt apariţii noi pe scena noastră ; ele aduc în bună măsură 
autenticitatea vieţii, gîndurile şi frămîntările satului rominesc de azi. Atmosfera 
bine realizată, perindarea diferitelor şovăiri care mai țin pe ţărani legaţi de trecut. 
dezvoltarea firească a acţiunii din primul act, aflarea unor detalii grăitoare, hazul 
natural, caracteristice eroilor — sînt cîteva din calităţile piesei. Totuși, alături de 
figurile reuşite ale celor nehotăriţi, cei luminaţi, cei care cunosce calea de urmat 
(Ştefan, Dumitru, învăţătoarea), n-au destulă vigoare; manifestările lor sînt fără 
greutate. Deosebirile temperamentale nu sînt suficiente. 

Nehotărirea oamenilor de a înfiinţa gospodăria colectivă se limpezeşte încet, 
oamenii îşi schimbă mentalitatea, însăşi viaţa îi ajută. Dar piesa nu surprinde mo- 
mentul concret al transformării, cauza ei imediată. Rămînînd la acumularea canti- 
tativă a argumentelor, piesa are prea mult spaţiu expozitiv. Contraacţiunea chia- 
burilor se menţine statică, la aceleaşi metode, nu are variaţie şi creştere. Ca urmare, 
tensiunea dramatică scade, se ascunde după aspecte secundare. Deznodămîntul nu 
poate fi puternic, la nivelul conflictului, dacă este explicat prin prinderea lui 
lorgu Horoi. Pe planul dramei interioare, care animă întreaga acţiune, de mult 
Iorgu a fost condamnat de conştiinţa țăranilor cinstiţi. Pentru dramă, el este o 
piedică depăşită, iar prinderea lui, un eveniment exterior, util, dar care nu destramă 
tot păienjenişul dramatic. De aceea, ultimul act are ceva străin de rest. Odată ce 
nu-i dezvoltată strict din datele anterioare, acţiunea se rezolvă într-un fel naiv, 
neconcludent. Însuşi Iorgu Horoi este inabil, procedînd fără inteligență, sub ne- 
voile conflictului. 


Psihologismul diformează şi el imaginea vieţii în arta dramatică, viciind 
creaţia actorului. Urmărirea fără perspectivă a meandrelor sufleteşti, notarea obiec- 
tivistă a reacției personajului dăunează lămuririi lui ca tip social, îl izolează în 
universul ceţos al eului său. Pe bună dreptate s-a remarcat psihologismul primei 
versiuni a piesei Nemaipomenita furtună de M. Davidoglu. (Cercetarea adincului 
sufletesc al eroilor nu aducea o concluzie clară, hotărită. Interesele de clasă care 
prezidau mentalitatea lui Mihai Ciorogariu rămîneau înecate de zbuciumul interior. 
La vremea sa, Gorki a combătut psihologismul, cerind vizibilitatea semnului dis- 
tinctiv de clasă, care nu trebuie să fie exterior, ci „cît se poate de lăuntric, de na- 
tură cerebrală, biologică“. 

Mihai Ciorogariu părea că se răzbună dintr-o ură personală, explicabilă. 
Beţia lui gratuită ajuta deznodămîntul său şi-l absolvea prin inconşiiență. Linia 
rolului era sinuoasă, incertă. Regizorul M. Raicu care a montat piesa la Bucureşti, 
s-a lovit de această prolixitate a caracterului. Regizorul își exprimă confuzia : 
„el iese din comun şi întruneşte într-un fel ciudat, aparent contradictoriu. însuşiri 
pozitive şi negative.“ Interpretul accentua egal toate momentele, nu înţelegea sub- 
textul, nu lua atitudine — a fost una din lipsurile principale ale spectacolului. 
Relaţiile elastice dintre Mihai şi celelalte personaje nu aduceau vreo înţelegere. In- 
dicaţiile dramaturgului alimentau incertitudinea. La moartea lui Mihai, se indică: 
„doar vîntul poartă un plins de tălăngi“. Este o atmosferă grea de tristeţe, dar 
întrucât potrivită concluziilor necesare ? 

Inconstant în manifestările sale. abil uneori şi prost altă dată, trăsăturile 
caracteristice ale lui Mihai nu se selectau precis. Momentele de răscruce erau sus- 
ținute de efecte tari (șantaj, crime. sinucidere). Aglomerarea efectelor violenta 
“emoția şi o secătuia pînă la urmă. căci nu mai solicitau judecata. 

Cine se opunea lui Mihai? Verona care interesa prin complexitatea ei sen- 
timentală, cumpănind între Mihai şi Vasile. purtată de la unul la altul. Personajele 
pozitive nu erau cu adevărat ale zilelor noastre. În caracterul său, moş Dumitru 
are un stimulent mistic, iar Vasile este de o puritate tradiţională. 

În noua versiune, M. Davidoglu a căutat să rezolve în special lipsurile de 
orientare ale piesei. Dar, prin alăturarea unui act înaintea celor două cunoscute, 
care se petrec acum în retrospectivă, calitatea textului cunoscut s-a modificat în 
prea mică măsură. Textul ajunge frint în două părţi: sensul social se dezvăluie 
prea uşor şi prea direct în primul act, cusut de următoarele acte. Observațiile aduse 
vechiului text rămîn valabile, deşi cadrul dramei s-a lărgit considerabil, personajele 
s-au înmulţit. fiecare însemnind o atitudine, desprinsă din viaţa socială. Este actul 
priveghiului după moartea lui Mihai. Mătuşa lui continuă firea şi apucăturile aces- 
tuia, explicindu-i-le totodată. Această femeie guralivă şi violentă n-are sensibili- 
tatea orgolioasă şi ascunzișurile lui Mihai. Determinat de duşmănia femeii și de 
scopurile ei, moş Dumitru alege între parţialitatea de părinte şi adevărul colectiv. 
Demascindu-l pe Mihai, moş Dumitru demască pe toţi cei ca el. Caracterul bătrî- 
nului se consolidează, se apropie de noua conștiință a timpului nostru. 


www. chffec.ro 


În schimb, Verona face un salt prea mare faţă de celelalte acte. În imaginea 
ei retrospectivă, o aflăm slabă, nesigură în hotăriri. Acum, este stenică, rezolvată, 
fără umbre. Mai mult, din cuvintele mătuşii, reiese că aşa a fost mereu: dirză, 
muncind pentru bunăstarea obştei. Cu Verona se întîmplă o transformare bruscă, 
surprinzătoare. Interpretarea va dovedi un prag între două fiinţe deosebite, a căror 
deosebire nu este suficient motivată. 


Scriitorii noştri de teatru pot afla sprijin în ideile lui Stanislavski, iar creaţia 
lor nu este obligată la un singur gen, la o anumită compoziţie dramatică. Conclu- 
ziile sistemului trebuie privite aşa cum le privea şi Stanislavski: cercetător, pa- 
sionat, într-un mod viu. . 

Dramaturgul poate să-şi desfăşoare acţiunea dramatică în orice număr deli- 
berat de acte şi tablouri. Desfăşurarea cinematografică, cu aspect de scenariu. prin 
mulţimea tablourilor şi înlănţuirea lor semnificativă, poate răspunde cerințelor 
sistemului (se ştie că învăţătura lui Stanislavski a pătruns fertil şi în arta filmului). 

Astăzi. unii vor să-l opună pe Brecht lui Stanislavski, figurînd antagonisme, 
de fapt, ireale. Doar Brecht spunea: „pe scena teatrului realist e loc numai pentru 
oameni vii. oameni cu carne şi singe, cu toate contradicţiile, pasiunile şi faptele lor. 
Scena nu e un ierbar sau un muzeu în care să fie expuse păpuşi fără viaţă“. Deo- 
sebiți prin procedeele regizorale, amîndoi urmăreau acelaşi scop. Dramaturgia lui 
Brecht exprimă în matura eroilor săi, mai ales latura raţionalistă a concepţiei auto- 
rului. Dar, personajele sale dezbat fățiş problemele vieţii sociale, poartă cu ele o 
acută semnificaţie politică. În orice moment dramatic, reacţiile lor sînt profund 
motivate lăuntric. Un comentator sugera odată un spectacol Brecht montat după 
sistemul lui Stanislavski. Cînd există o premisă convenţională a acţiunii. ea se 
dezvoltă în raporturi fireşti, respirind un gînd omenesc. Între Brecht şi unele no- 
țiuni ale sistemului (supratemă, perspectiva rolului şi a actorului), vom descoperi 
apropieri de luat în seamă. Despre elementele convenţionale, — ca exagerarea gro- 
tescă şi cupletele care disting în parte arta dramaturgului german Stanislavski 
şi-a spus cuvîntul la timpul său. 

Devenind cerințe pentru dramaturg, ideile lui Stanislavski nu-l transformă 
într-un tehnician servil. limitat la întocmirea dialogurilor. Au fost regizori care 
vedeau în text doar o listă de replici, nesocotind indicaţiile psihologice şi sceno- 
grafice ale autorului. Dar. regizorul realist priveste textul drept încă o sursă de cu- 
noaştere a vieţii, şi mai departe, a vieții scenice. După ce lucrează la montarea piese- 
lor lui Cehov. experienţa regizorală a lui Stanislavski cîştigă: „el a rafinat şi a 
adincit cunoștințele noastre asupra existenței obiectelor. a sunetelor, a luminii de 
scenă care, în teatru ca şi în viaţă, exercită o foarte mare înriurire asupra sufle- 
tului“. Scriitorul poate îmbogăţi posibilităţile imaginii teatrale, cînd caută expresie 
dramatică unor noi feţe ale realităţii, cînd lămureşte mai adînc sufletul uman. El 
trebuie să aibă o atitudine curajoasă, atacind aspecte ale spectacolului, considerate 
uneori, privilegii regizorale. „Pe noi ne interesează propria concepţie a dramatur- 
gului asupra teatrului şi vieţii“ spunea Stanislavski, combătind pe autorii manie- 
rişti. Sistemul nu dă scheme de construcție dramatică, nu limitează creaţia scriito- 
rului. Dimpotrivă, aşteaptă descoperirile acestuia. 

Am insistat pe lipsurile cîtorva noi piese originale, pentru a aminti drama- 
turgilor datoria lor faţă de spectacol. De la aprecierea ideii călăuzitoare pînă la 
exigența pentru caracterele dramatice şi situaţiile în care se afirmă, dramaturgul 
găseşte înțelegere în sistemul lui Stanislavski. Ar înțelege-o cu atit mai bine. cu 
cît s-ar realiza între dramaturgi şi regizorii teatrali o mai strinsă şi efectivă colabo- 
rare creatoare. În acest sens iniţierea unor dezbateri între dramaturgi şi oamenii 
de teatru — regizori. actori. critici — privind sarcinile scenice ale creaţiei dra- 
matice., credem a fi de mare utilitapav.cimec.ro 


